Samal ajal palvetab templis maksukoguja. Tal pole enda kohta midagi öelda. Ta sissetulek tuleb okupatsioonivõimu teenistuses olemisest ja maksude kogumisel sulitempude tegemisest. Ta on tõesti petis - ja variseril oli objektiivselt tõepoolest õigus, kui ta  maksukogujat petiseks pidas. Maksukoguja on reetur ja ta teab seda. Ta teab seda, et ta on süüdi. Kui ta templisse tuleb, on ta pea maas. Templis lööb ta endale vastu rindu ja ütleb - "Oh Jumal. Ole mulle patusele armuline!". Ta palub vaid Jumala armu ja halastust.